Tot U Koninkryk: Openbaring#116: Openbaring 22: Die laaste waarskuwings
Openbaring#116: Openbaring 22: Die laaste waarskuwings
Wat God gesê het, het Hy gesê. God bedoel wat Hy sê en sê wat Hy bedoel.
Op 22: Die vermanings en beloftes: Lees hier
Op 22: Die bevestiging van die professie deur Jesus Christus self: Lees hier
Op 22: Die uitnodiging: Lees hier
Op 22: Die laaste waarskuwings: Hierdie skrywe
Die laaste waarskuwings (op 22: 18-19)
Rev 22:18 Want ek betuig aan elkeen wat die woorde van die profesie van hierdie boek hoor: As iemand by hierdie dinge byvoeg, dan sal God oor hom die plae byvoeg waarvan in hierdie boek geskrywe is. Rev 22:19 En as iemand iets van die woorde van die boek van hierdie profesie wegneem, dan sal God sy deel wegneem uit die boek van die lewe en uit die heilige stad en uit die dinge waarvan in hierdie boek geskrywe is.
Twee waarskuwings lê opgesluit in hierdie twee verse.
Hierdie twee waarskuwings het betrekking op die boek Openbaring.
Die eerste waarskuwing is dat niemand by die profesie van die boek Openbaring mag byvoeg nie.
Wie waag om dit te doen, die plae van hierdie boek sal hy ontvang; dit sal gewis en seker so wees in die poel van vuur.
Die tweede waarskuwing is dat iemand wat waag om enigiets uit die boek Openbaring weg te neem, gewis en seker sal vind dat God sy deel wegneem uit boek van die lewe, die nuwe Jerusalem en die wonderlike en kosbare dinge waarvan die boek spreek.
Mense wat wil byvoeg tot of wegneem van die boek van Openbaring doen dit omdat hulle nie die hele Skrif as die geïnspireerde Woord van God aanvaar nie.
Hulle aanvaar dus nie die hele Skrif as die finale outoriteit nie.
Daardeur demonstreer hulle hul eie verlore staat.
Die boek Openbaring is die laaste en finale openbaring van die Woord van God.
Daarmee is die Bybel as die gesaghebbende Geskrif (Kanon) afgesluit.
Nadat die laaste apostel, Johannes, afgesterwe het, is daar geen geïnspireerde Bybelboeke meer geskrywe nie (Ef. 2:11-3:12).
Die profesieë van die Bybel is volledig, voldoende en onskendbaar.
Wie waag om die boek Openbaring te misken, doen dit tot sy eie nadeel.
Wat God gesê het, het Hy gesê.
God bedoel wat Hy sê en sê wat Hy bedoel.
Wie met hierdie boek van Openbaring peuter, sal gewis en seker die oordeel wat hierin uitgespreek word, nie vryspring nie.
Volgende: Openbaring 22: Die laaste woorde: Lees hier
Posted by Wieger at 13:44